Rikunarita-ORG/Wikinium huggingface dataset:
# மேற்கு ஆப்பிரிக்கா

மேற்கு ஆப்பிரிக்கா
  மக்ரப்
ஆப்பிரிக்க கண்டத்தின் மேற்குப் பகுதி **மேற்கு ஆப்பிரிக்கா** என்றழைக்கப்படுகிறது.ஐக்கிய நாடுகளின் புவிப் பெரும்பகுதிகளுக்கான வரைவிலக்கணத்தின் படி இதில் 16 நாடுகள் அடங்குகின்றன. மொத்தப் பரப்பளவு 5 மில்லியன் சதுர கிலோமீட்டர்களாகும்.இப்பகுதியில் அடங்கியுள்ள நாடுகள் கீழே கொடுக்கப்பட்டுள்ளன.

|  |  |
| --- | --- |
| * பெனின்
* புர்கினா பாசோ
* கோட் டிவார்
* கேப் வேர்ட்
* காம்பியா
* கானா
* கினி
* கினி-பிசாவு
 | * லைபீரியா
* மாலி
* மவுரித்தேனியா
* நைஜர்
* நைஜீரியா
* செனகல்
* சியேரா லியோனி
* டோகோ
 |

மவுரித்தேனியாவைத் தவிர்த்து ஏனைய நாடுகள் அனைத்தும் மேற்கு ஆப்பிரிக்க பொருளாதார சமூகத்தின் அங்கத்துவ நாடுகளாகும்.ஐக்கிய நாடுகளின் வரவிலக்கணம் பிரித்தானிய கடல்கடந்த மண்டலத் தீவானா செயிண்ட் எலனாவையும் உள்ளடக்கியுள்ளது.

## மேற்கோள்
# தகுமொழி

**தகுமொழி** (*standard language*) அல்லது **பொதுமொழி** என்பது, ஒரு குழுவினரால் பொதுத் தொடர்பாடலுக்குப் பயன்படுத்தப்படும் ஒரு மொழிவகை ஆகும். மாற்றாக, தரப்படுத்தல் வழிமுறையூடாக மொழிவகைகள் தகுமொழி ஆகின்றன. இதன்போது அவை இலக்கணத்திலும், அகரமுதலிகளிலும் விளக்கப்படுவதற்கு ஏதுவாக ஒழுங்கமைக்கப்படுகின்றன. பொதுவாக, உள்ளூர்த் தேவைகளுக்கும் அப்பால் பயன்படுத்தவேண்டிய மொழிவகைக்கான தேவை ஏற்படும்போது, வணிக அல்லது நிர்வாக மையங்களில் பேசப்படும் வட்டார வழக்குகளே இவ்வாறு தரப்படுத்தலுக்கு உள்ளாகித் தகுமொழி ஆகின்றன.

## குறிப்புகள்
# டைம் (2006 திரைப்படம்)

| *டைம்* |
| --- |
| இயக்கம் | கிம் கி-டக் |
| கதை | கிம் கி-டக் |
| நடிப்பு | ஹா ஜங்-வூ சங் ஹியுன்-ஹா |
| விநியோகம் | ஹேப்பிநெட் பிச்சர்ஸ் கொரியா |
| வெளியீடு | சூன் 30, 2006 (2006-06-30) |
| ஓட்டம் | 97 நிமிடங்கள் |
| நாடு | ஜப்பான் தென் கொரியா |
| மொழி | கொரியன் |
| ஆக்கச்செலவு | $1,000,000 |
| மொத்த வருவாய் | ஐஅ$721,712 |

**டைம்** 2006ல் வெளிவந்த தென் கொரியத் திரைப்படமாகும். இதனை கிம் கி-டக் இயக்கியிருந்தார். சூலை 30, 2006 ல் கர்லோவி வரி சர்வதேச திரைப்பட விழாவில் பங்குப்பெற்றது இப்படம்.

## கதைச் சுருக்கம்

காதலன் தன்னை விட சிறந்த அழகுடைய பெண்களை விரும்புகிறான் என்று தவறாக எண்ணி, தன்னுடை முகம் மற்றும் உடலின் தோற்றத்தை மாற்றிக் கொள்ளும் காதலியின் மிகையான அன்பினை இப்படம் கதைகளமாக கொண்டது. தோற்றம் மாறிய பிறகான காதலர்கள் வாழ்வை நெகிழ்வுடன் கூறும் படம்.

## கதை

சே-ஹீ மற்றும் ஜி- வூ இருவரும் இரு வருடங்களாக ஒன்றாக வாழ்பவர்கள். ஜி-வூ தன்னுடைய காதலன் தன்னைவிடச் சிறந்த தோற்றமுடைய பெண்களிடம் காதல் வயப்பட்டு, தன்னை பிரிந்து சென்றுவிடுவானோ என்று அஞ்சுகிறாள். வேறு பெண்ணுடன் அவன் பேசுகையில் பொறாமை குணம் கொண்டு அவர்களை திட்டுகிறாள். அவளின் செய்கைகளை கண்டு சே-ஹீ மனம் வருந்துகிறான்.

தினம் தினம் ஒரே தோற்றத்துடன் இருப்பதால் தன் காதலன் சே-ஹீவுக்கு சலித்துப் போய்விட்டதாக அவள் நம்புகிறாள். இதனால் அவனுடன் புணருகையில் தன்னை வேறு பெண்ணாக நினைத்துக் கொள்ளும்படி வேண்டுகிறாள். இதற்கிடையே அழகுக்கான அறுவை சிகிச்சை நிறுவனத்தின் விளம்பரத்தினை காண்கிறாள். தன் காதலிடம் எதுவும் கூறாமல் அவள் அறையை காலிசெய்துவிடுகிறாள். சே-ஹீ அவளை காணாது, அவள் இருப்பிடம் வருகிறான். அங்கும் அவள் இல்லாததை கண்டு வருந்துகிறான். அவனுடைய காதலிக்காக இவர்கள் எப்போதும் சந்திக்கின்ற தேநீர் விடுதியில் தினம் காத்திருக்கிறான்.

அங்கு வேலைசெய்யும் பெண்ணொருத்தி இவன் மீது ஈடுபாடு காண்பிக்கின்றாள். ஒரு கட்டத்தில் இருவரும் அறிமுகமாகி, காதலிக்கத் தொடங்குகிறார்கள். அவளுடைய சிறுவயது புகைப்படத்தினை காண சே-ஹீ விரும்பினாலும், அவ்வாறான படம் தன்னிடம் இல்லையென அவள் கூறுகிறாள். தன்னுடைய பழைய காதலியான ஜி-வூவை அவன் இப்போது நினைத்துக் கொண்டிருக்கிறான் என்பதை அப்பெண் உணருகிறாள். இப்போது ஜி-வூ வந்தால் அவளை ஏற்றுக் கொள்வாயா என்று வினவுகிறாள். அவன் அவளையே நினைத்துக் கொண்டிருப்பதாக கூறுகிறான். அப்போது தானே ஜி-வூ எனவும், அவனுக்காக கடுமையான அழகு அறுவைச் சிகிச்சை செய்துகொண்டதையும் கூறுகிறாள். காதலன் அதிர்ச்சியடைகிறான்.

தன்னுடைய பழைய காதலியின் புதிய தோற்றத்தை அவனால் ஏற்றுக்கொள்ள முடியவில்லை. அறுவை சிகிச்சை செய்த மருத்துவரை அனுகி தன்னுடைய தோற்றத்தை மாற்றிக்கொள்கிறான். அதன் பின் ஜி-வூவால் அவனை கண்டறிய முடியவில்லை. அவன் தன் வாழ்விலிருந்து தொலைந்துபோனதை அறிந்து மீண்டும் ஜி-வூ அறுவை சிகிச்சை செய்து தன்னுடைய தோற்றத்தை மாற்றிக்கொள்கிறாள்.

## ஆதாரங்கள்

## வெளி இணைப்புகள்

* இணையதள திரைப்பட தரவுத்தளத்தில் *Time*
* ஹன்சினிமா*Time*
* Film review at the Korea Society Film Journal பரணிடப்பட்டது 2012-04-28 at the வந்தவழி இயந்திரம்
* Essay on Kim Ki-duk at The Korea Society Film Journal பரணிடப்பட்டது 2012-06-27 at the வந்தவழி இயந்திரம்
* டைம் (கொரிய திரைப்படம் 2006) - கிருஷ்ணன் சந்திரசேகரன் - தமிழ்இந்து தளம்
# மான்டெர்ரே, கலிபோர்னியா

| மான்டெர்ரே நகரம் |
| --- |
| நகரம் |
| மான்டெர்ரே வளைகுடாவிலிருந்து மீனவர் துறையும் நகரப்பகுதிகளும் |
|  கொடி |
| அடைபெயர்(கள்): உலகின் மொழித் தலைநகரம், கலிபோர்னியாவின் "முதல்" நகரம் |
|  மான்டெர்ரேயின் அமைவிடம் |
| நாடு |  ஐக்கிய அமெரிக்கா |
| மாநிலம் |  கலிபோர்னியா |
| கவுண்ட்டி | மான்டெர்ரே |
| அரசு |
|  • வகை | நகர்மன்றம்-மேலாளர் |
|  • நகரமன்றம் | மேயர் சுக்கு டெல்லா சலா எலிசபெத் “லிப்பி” டௌனி ஆலன் ஹாஃபா துணைமேயர் நான்சி செல்பிரிட்ஜ் பிராங்க் சொல்சிட்டோ |
|  • நகர மேலாளர் | பிரெட் மியூரர் |
| பரப்பளவு |
|  • மொத்தம் | 11.764 sq mi (30.469 km2) |
|  • நிலம் | 8.466 sq mi (21.927 km2) |
|  • நீர் | 3.298 sq mi (8.542 km2)  28.03% |
| ஏற்றம் | 26 ft (8 m) |
| மக்கள்தொகை  (2010) |
|  • மொத்தம் | 27,810 |
|  • அடர்த்தி | 2,400/sq mi (910/km2) |
| நேர வலயம் | ஒசநே−8 (பசிபிக் நேர வலயம்) |
|  • கோடை (பசேநே) | ஒசநே−7 (PDT) |
| அஞ்சல் குறியீடுகள் | 93940-93944 |
| இடக் குறியீடு | 831 |
| இணையதளம் |  |

**மான்டெர்ரே நகரம்** (*City of Monterey*) கலிபோர்னியா மாநிலத்தின் மையப் பகுதியில் அமைதிப் பெருங்கடலோரத்தில் மான்டெர்ரே வளைகுடாவின் தென் முனையில் அதே பெயருள்ள கவுண்டியில் அமைந்துள்ளது. கடல்மட்டத்திலருந்து 26 அடி (8 மீ) உயரத்தில் 8.47 ச.மைல் (21.9 ச.கி.மீ.) பரப்பளவில் அமைந்துள்ளது., 2010 ஆண்டுக் கணக்கெடுப்பின்படி இந்நகரத்தின் மக்கள்தொகை 27,810 ஆகும்.

மான்டெர்ரே 1777ஆம் ஆண்டிலிருந்து 1846 வரை ஆல்ட்டா கலிபோர்னியாவின் தலைநகரமாக எசுப்பானியா மற்றும் மெக்சிக்கோவின் ஆளுகையில் இருந்தது. கலிபோர்னியாவின் சுங்கம் கொண்ட ஒரே துறைமுகமாக விளங்கியது. 1846இல் சுங்கத்துறைக் கட்டிடம் மீது அமெரிக்கக் கொடி ஏற்றப்பட்டு கலிபோர்னியாவின் மீது ஐக்கிய அமெரிக்கா உரிமை கோரியது.
கலிபோர்னியாவில் இந்த நகரத்தில்தான் முதல் நாடகமன்றம், பொதுக் கட்டிடம், பொது நூலகம்,பொதுத்துறைப் பள்ளி, அச்சிடும் கூடம், செய்தித்தாள் ஆகியன கட்டமைக்கப்பட்டன.19வது நூற்றாண்டு முதல் இந்நகரம் பல கலைஞர்களை ஈர்த்து வருகிறது. பல புகழ்பெற்ற எழுத்தாளர்களும் ஓவியர்களும் இங்கு வாழ்ந்துள்ளனர்.1950கள் வரை மீன்பிடித்தலும் முதன்மையாக இருந்தது.

இங்குள்ள *மான்டெர்ரே வளைகுடா மீன் காட்சிக்கூடம்*, கேன்னரி ரோ, மீனவர் துறைமுகம் ஆகியன சுற்றுலாப் பயணிகளை கவரும் இடங்களாகும். ஆண்டுதோறும் நடத்தப்பெறும் *மான்டெர்ரே ஜாசு இசைவிழா*வும் பல வருகையாளர்களை ஈர்க்கின்றது.

## மேற்சான்றுகள்

## மேலும் அறிய

* Augusta Fink, *Monterey: The Presence of the Past*, Chronicle Books, San Francisco, California (1972) பன்னாட்டுத் தரப்புத்தக எண் 0-87701-072-3 பிழையான ISBN
* *City of Monterey Parks and Recreation Master Plan*, City of Monterey Parks and Recreation Department (1986)
* *Environmental Hazards Element, city of Monterey*, A part of the General Plan, February 1977
* *Flora and Fauna Resources: City of Monterey General Plan Technical Study*, prepared for City of Monterey by Bainbridge Behrens Moore Inc., Nov. 2, 1977
* *General Plan, City of Monterey*, (1980)
* Helen Spangenberg, *Yesterday's Artists of the Monterey Peninsula, Monterey museum of Art (1976)*
* *Prehistoric Sources Technical Study*, prepared for the city of Monterey by Bainbridge Behrens Moore Inc., May 23, 1977

## வெளி இணைப்புகள்

விக்கிமீடியா பொதுவகத்தில்,
 மான்டெர்ரே, கலிபோர்னியா
என்பதில் ஊடகங்கள் உள்ளன.

* மான்டெர்ரே நகர அலுவல்முறை வலைத்தளம்